Mick Schumacher

Mikas Šumacheris (g. 1999 m. kovo 22 d.) – lenktynininkas iš Vokietijos, lenktyniaujantis Formulės 1 čempionate. Savo karjerą Mikas pradėjo 2008 m. kartingų lenktynėse. 2015 m. jis debiutavo naujame FIA ADAC Formula 4 čempionate. Nuo 2017 m. vokietis dalyvavo Europos Formulės 3 lenktynėse. 2018 m. pelnęs 8 pergales vokietis tapo čempionato nugalėtoju. 2019 m. vokietis perėjo į Formulės 2 čempionatą, kuriame yra „Prema Powerteam“ komandos narys.Mick Schumacher to compete in F2 with Prema Racing in 2019 2020 m. vokietis tapo šio čempionato nugalėtoju.Schumacher clinches F2 title in 18th place as Daruvala takes first win

Nuo 2023 m. M. Šumacheris yra Mercedes komandos pilotas bandytojas.The Mercedes-AMG PETRONAS F1 Team is delighted to confirm that Mick Schumacher will join the Team in the role of Reserve Driver for 2023

Mikas yra 7 kartus Formulės 1 čempiono Michaelio Šumacherio sūnus. Taip pat Miko dėdė yra kitas buvęs Formulės 1 lenktynininkas Ralfas Šumacheris.

 Karjera 

 Kartingai 
Savo lenktynininko karjerą Mikas pradėjo 2008 m. kartingų lenktynėse. Siekiant sumažinti visuomenės dėmesį dėl tėvo žinomumo, lenktynėse jis dalyvavo Mick Betsch pseudonimu, pasivadinęs savo mamos mergautine pavarde.Schumacher-Sohn Mick: Großer Name, große Erwartungen

2011 ir 2012 m. M. Šumacheris lenktyniavo KF3 klasėje ir atitinkamai finišavo 9 bei 7 vietose. Tais pačiais metais Euro Wintercup KF3 čempionatuose jis finišavo trečias. 2013 m. jis finišavo trečias šalies kartingų jaunimo čempionate.

2014 m. vokietis pradėjo naudoti naują pseudonimą Mick Junior ir startavo Europos čempionatuose. Tais metais jis liko antras šalies, Europos bei pasaulio čempionatuose.Championship standing after PFi (GBR)  Final

 ADAC Formula 4 
2014 m. pabaigoje vokietis atliko treniruotes su Jenzer Motorsport komandos Formulės 4 automobiliu.Aufstieg in den Formelsport? 2015 m. jis startuos su Van Amersfoort Racing komanda naujai sukurtame ADAC Formula 4 čempionate, naudodamas tikrąjį savo vardą.Team  Michael Schumacher’s teenage son, Mick, signs deal to race in Formula 4

2015 m. sezone per 22 lenktynes vokietis pelnė vieną pergalę ir dar kartą finišavo ant podiumo. Jis liko 10-oje bendros įskaitos vietoje.

2016 m. sezoną vokietis pradėjo su nauja komanda – „Prema Powerteam“. Jai jis atstovauja ir dar viename čempionate – Italijos Formulės 4.

 Formulė 3 
2017 m. M. Šumacheris debiutavo Europos Formulės 3 pirmenybėse su „Prema Powerteam“ komanda. Pirmąjį sezoną vokietis vieną kartą finišavo ant podiumo. Jau kitais metais jis pelnė 8 pergales, dar 6 kartus lipo ant podiumo ir tapo čempionu, daugiau nei 50 taškų aplenkęs antru likusį britą Dan Ticktum.Mick Schumacher seals European F3 title with second to Vips at Hockenheim 

 Formulė 2 
2019 m. M. Šumacheris debiutavo Formulės 2 čempionate. Debiutiniame sezone vokietis pelnė 1 pergalę ir galutinėje įskaitoje buvo 12 vietoje.

2020 m. sezone M. Šumacheris išsaugojo vietą „Prema Powerteam“ komandoje.Mick Schumacher to compete in F2 with Prema Racing in 2019 Per 24 lenktynes jis pelnė 2 pergales bei dar 8 kartus finišavo ant apdovanojimų pakylos. Jis nugalėjo čempionate 14 taškų aplenkęs britą Callum Ilott.

 Formulė 1 
2019 m. sausio 19 d. Scuderia Ferrari paskelbė, kad M. Šumacheris prisijungia prie komandos jaunųjų pilotų akademijos.Mick Schumacher joins the Ferrari Driver Academy Balandžio 2 d. jaunasis vokietis Bahreino bandymų metu pirmą kartą išbandė Formulės 1 bolidą. Pirmą bandymų dieną M. Šumacheris vairavo Ferrari, o antrą dieną – Alfa Romeo automobilį.Ferrari F1 test driver Mick Schumacher emulates father Michael with strong showing in Bahrain

2020 m. gruodžio 2 d. vokietis pasirašė sutartį su Formulės 1 „Haas F1 Team“ komanda.Mick Schumacher to race for Haas in 2021 as famous surname returns to F1 grid 2021 m. sezone „Haas“ automobilis nebuvo tobulinamas, tad didelę dalį lenktynių šios komandos pilotai būdavo paskutiniai. Vokietis geriausią sezoną rezultatą pasiekė Vengrijos GP, finišavęs 12 vietoje. Sezoną Mikas baigė 19 vietoje, aplenkęs tik savo komandos draugą Nikitą Mazepiną.

Pirmose 2022 m. sezono lenktynėse Bahreine vokietis finišavo 11 vietoje ir pasiekė tuometinį geriausią karjeros rezultatą.FORMULA 1 GULF AIR BAHRAIN GRAND PRIX 2022 - RACE RESULT

2022 m. Didžiosios Britanijos GP vokietis finišą pasiekė 8 vietoje ir pelnė pirmuosius karjeros taškus.Mick Schumacher scores his first ever F1 points for Haas at British GP Praėjus savaitei po šių lenktynių vykusiame Austrijos GP vokietis finišavo 6 vietoje ir pasiekė geriausią karjeros rezultatą.F1 2022 Austrian GP – Race results

2022 m. lapkričio 17 d. pranešta, kad M. Šumacheris paliks „Haas“ komandą.Schumacher and Haas to part ways at the end of 2022

2022 m. gruodžio 15 d. Mercedes paskelbė, kad vokietis tapo komandos pilotu bandytoju nuo 2023 m. sezono.The Mercedes-AMG PETRONAS F1 Team is delighted to confirm that Mick Schumacher will join the Team in the role of Reserve Driver for 2023

 FIA ilgų distancijų lenktynių pasaulio čempionatas 
2023 m. pabaigoje buvo paskelbta, kad vokietis prisijungs prie „Alpine“ Hypercar klasės komandos 2024 m. FIA ilgų distancijų lenktynių pasaulio čempionato sezonui. Jis lenktyniaus komandoje kartu su Nicolas Lapierre, Ferdinand Habsburg, Paul-Loup Chatin, Matthieu Vaxivière ir Charles Milesi.

2024 m. rugsėjo 15 d. šešių valandų Fudži lenktynėse su „Alpine“ komanda Mickas pelnė trečiąją vietą.Final Classification

 Šaltiniai 

Kategorija:Vokietijos lenktynininkai
Kategorija:Formulės 1 pilotai